
న్యూఢిల్లీ : ట్రిపుల్ తలాక్ రాజ్యాంగ బద్ధతపై సుప్రీంకోర్టులో వాదనలు ముగిశాయి. ఆరు రోజుల పాటు చరిత్రాత్మకంగా విచారణ జరిపిన ఐదుగురు న్యాయమూర్తుల రాజ్యాంగ ధర్మాసనం తన తీర్పును వాయిదా వేసింది. బహుశా జూలైలో తీర్పు వెలువడే అవకాశం ఉన్నట్లు సమాచారం.ట్రిపుల్ తలాక్ రాజ్యాంగ బద్ధతను సవాలు చేస్తూ దాఖలైన అనేక పిటిషన్లపై ఆరో రోజు విచారణను సుప్రీంకోర్టు గురువారం ప్రారంభించింది. న్యాయవాది అమిత్ ఛద్దా మాట్లాడుతూ ట్రిపుల్ తలాక్ను ఆచరించడం పాపమని అంగీకరించాలని ఆలిండియా ముస్లిం పర్సనల్ లా బోర్డును కోరారు.సుప్రీంకోర్టు స్పందిస్తూ మతపరంగా, దైవపరంగా పాపమైన ఆచారాన్ని మతాచారంలో భాగంగా ఎలా ఆచరిస్తున్నారని ముస్లిం బోర్డును ప్రశ్నించింది.

newdhilly : triple talak raajyaamga baddhatapai supreenkortulo vaadanalu mugisai. aaru rojula paatu charitraatmakamgaa vichaarana jaripina aiduguru nyaayamuurtula raajyaamga dharmasana tana teerpunu vaayidaa vesindi. bahusa juulailoo teerpu veluvade avakaasam unnatlu samacharam.triple talak raajyaamga baddhatanu savalu chestu daakhalaina aneka pititionlapy aaro roju vichaarananu supreenkortu guruvaram praarambhinchindi. nyaayavaadi amit chadda maatlaadutuu triple talaaknu aacharinchadam papamani angeekarinchaalani alindia muslim parsanal laa bordunu koraru.supreenkortu spandistuu mataparamgaa, daivaparamgaa paapamaina aachaaraanni mataachaaramlo bhagamga ela aacharistunnaarani muslim bordunu prasninchindi.